Vereség hazai pályán: Audi-ETO - Larvik 25-26
Küzdelmes mérkõzésen egy góllal alul maradt a Gyõri Audi-ETO együttese a Lavik ellen a Bajnokok Ligája középdöntõjében.
Hosszú idõ után 25-26-os vereséget szenvedett a Gyõri Audi-ETO együttese hazai pályán a norvég Larvik ellen a nõi kézilabda Bajnokok Ligájában.

Gyõri Audi-ETO - Larvik (norvég) 25-26 (11-14)

Audi Aréna Gyõr, 4700 nézõ. Vezette: Cohen, Peretz (izraeliek)

ETO: HERR - Bognár-Bódi 3, Müller 1, Löke 4, KOVACSICS 10 (5), Sen 3, Korsós. Csere: Milanovic-Litre, AGUILAR 1, Knedliková 1, Hornyák 1, Szepesi 1.

Edzõ: Ambros Martín.

Larvik: Toft - KOREN-RIEGELHUTH 7, MÖRK N. 7 (2), Hammerseng-Edin Gr., Frafjord, WOJTAS 6, Solberg 4. Csere: HASANIC (k), Breivang, Hammersen-Edin A. 1, Mörk T., Johansen 1.

Edzõ: Ole Gustav Gjekstad.
Ambros Martín:  –  Mindent egybevetve nem vagyok csalódott, mert voltak jó dolgaink, s nagyobb hátrányból is fel tudtunk állni. Ugyanakkor nem minden esetben játszottunk okosan, különösen az elsõ félidõben járattuk lassabban a labdát, s ezt kihasználva sok gólt lõttek lerohanásból a norvégok, A második harminc perc már sokkal több pozitívumot tartogatott  számunkra. Dolgozunk tovább, jó úton járunk.
Ole Gustav Gjekstad: – Mindig jó Gyõrbe jönni, hiszen kivételes képességû csapat ellen, kivételes közönség elõtt játszhatunk. Gyõzni akartunk, s ez sikerült is, de alakulhatott volna másként is. Átérzem a gyõriek helyzetét, ennyi hiányzó ellenére is magas színvonalon teljesítettek. Remélem, a Final Fourban újra találkozunk, s újabb jó mérkõzést vívunk majd egymással.

Igazi rangadóra készült hazai pályán a Gyõri Audi-ETO együttese, hiszen a csoportban szintén nyolc pontos norvég Larvik együttesét fogadta. A gyõrieknél Ambros Martínnak fõként a rengeteg sérült játékos helyettesítése okozhatta a legnagyobb problémát, míg a vendégek részérõl egyes hírek arról szóltak, hogy komolyabb anyagi nehézségekkel küszködnek. Két teljesen eltérõ hátráltató tényezõ, de mindkettõ akár befolyásolhatja a találkozó végkimenetelét is.

Közel teltház elõtt, remek hangulatban kezdõdött a találkozó, amelyen Mörk hétméteresével a vendégek szerezték meg a vezetést. Sokáig nem kellett várni a válaszra, Kovacsics egyenlített, majd góljával a vezetést is megszerezte az ETO.

Az elsõ percekben kiegyenlített játékot láthattunk, a zöld-fehérek rendre vezetni tudtak, de két gólnál egyszer sem tudtak ellépni a fõként hét perc alatt négy találatot jegyzõ Kovacsics vezérletével.

A találkozó 10. percétõl kissé megtorpantak a gyõri támadások, sok labdát eladtak Ambros Martín tanítványai, amelyet kegyetlenül kihasználtak a norvégok. Az elsõ félidõ 15. percében 9-7-es Larvik vezetésnél idõt kért a Rába-parti vezetõedzõ. A kisebb szünet után 5-1-es védekezésre állt át az ETO. Ennek is köszönhetõen a 22. percben Knedliková szélrõl lõtt gólja után már 10-10-et mutatott az eredményjelzõ.

Az utolsó percekben is fõként a küzdelem dominált, a zöld-fehérek sajnos ezúttal is kisebb hullámvölgybe kerültek. A technikai hibákat kihasználva 14-11-es Larvik vezetéssel vonultak öltözõbe a csapatok.

Szünetet követõen nagyobb sebességi fokozatra kapcsolt az Audi-ETO, de sokáig csak futni tudott az eredmény után a rendkívül taktikusan és fegyelmezetten játszó Larvik ellen, amelynél Nora Mörk óriási gólokat szerzett átlövésbõl . Az elszántságon kívül viszont játékban is feljavultak a zöld-fehérek. Fokozatosan ledolgozták a hátrányt és a második félidõ 13. percében már 21-21-et mutatott az eredményjelzõ.

A folytatásban óriási küzdelem zajlott, mindkét együttes nagy erõket mozgósított a megszerzett elõnyt megtartani, de rendre csak egy-két gól volt a csapatok között a különbség. Az ETO-nál Aguilar igyekezett a betörésekkel zavart okozni, míg a vendégek fõként a távoli átlövésekkel próbálkoztak. A mérkõzés 21. percében Sen gólja után 25-23-ra vezetett az ETO. A gyõri szurkoló ekkor hihetetlen hangulatot teremtettek, de sajnos Wojtas hamar leforrázta a közönséget. Remekül védekezett a Larvik, a zöld-fehérek képtelenek voltak a kapuba találni, a végére Wojtas sorozatban lõtt három találatára egy válasz sem érkezett, így 25-26-os vereséget szenvedett hazai pályán a Gyõri Audi-ETO együttese.

A nõi kézilabda Bajnokok Ligájában huszonkét mérkõzés után kapott ki az ETO, ennek ellenére a szurkolók vastapssal köszönték meg a küzdõszellemet.

Online közvetítés
   
Gyõri Audi-ETO - Larvik 25-26
(II.) 30.p. Wojtas kapufája után hajtott az egyenlítésért az ETO. Herr helyett támadásban Hornyák érkezett, de sajnos ez sem segített, nyert a Larvik.
   
(II.) 29.p. Idõt kért a Larvik. 
   
(II.) 28.p. Wojtas góljával ismét a Larvik vezet. 25-26
   
(II.) 27.p. Ambros Martín idõt kért. 
   
(II.) 26.p. Óriási izgalmak. Wojtas egyenlített. 25-25
   
(II.) 24.p. Kisebb gólcsendet Wojtas tört meg átlövésbõl. 25-24
   
(II.) 21.p. Góóóóól! Sen emberhátrányban, estében lõtt a kapuba. 25-23
   
(II.) 19.p. Aguilar betörése után a megítélt büntetõt Kovacsics értékesítette. 24-23
(II.) 19.p. Wojtas kegyetlenül kilõtte a bal felsõt 10 méterrõl. 23-23
(II.) 18.p. Gyönyörû egyéni akció végén Aguilar emelt a kapuba. 23-22
   
(II.) 16.p. N. Mörk ismét óriási gólt lõtt. 22-22
   
(II.) 15.p. Aguilar harcolt ki büntetõt, amelyet Kovacsics értékesített. Idõt kértek a vendégek. 22-21
(II.) 13.p. Emberelõnybõl Bognár-Bódi gól. 21-21
   
(II.) 12.p. Óriási a rohanás, újabb Löke gól. 20-21
   
(II.) 11.p. Aguilar passza után Löke harmadik találatát szerezte meg, de Johansen azonnal válaszolt. 19-21
   
(II.) 10.p. Mörk óriási gól ragasztott a bal felsõbe. 18-20
   
(II.) 10.p. Kovacsics bejátszását Löke értékesítette. 18-19
   
(II.) 9.p. Fent volt már a játékvezetõk keze, de Koren Riegelhuth talpról nagy gólt lõtt. 17-19
   
(II.) 8.p. Koren Riegelhuth használta ki a védekezési hibát, ám Bognár-Bódi ezúttal sem hibázott szélrõl. 17-18
(II.) 7.p. Emberelõnyben szép akciót vezetett az ETO, amely végén Bognár-Bódi lõtt a kapuba. 16-17
   
(II.) 6.p. Góóóól! Labdaszerzés után Szepesi robogott el a bal oldalon, majd nem hibázta el a ziccert, de Mörk ismét bevette Herr kapuját. 15-17
(II.) 5.p. Sen szépített átlövésbõl. 14-16
(II.) 5.p. Löke ziccerét hárították, míg a túloldalon Koren Riegelhuth nem hibázott. 13-16
(II.) 3.p. Kovacsics harcolt ki büntetõt, amelyet magabiztosan értékesített. 13-15
   
(II.) 3.p. Mörk rögtön válaszolt betörésbõl. 12-15
(II.) 2.p. Góóóóól! Kovacsics átlövésbõl óriási gólt lõtt a léc alá. 12-14
   
30.p. Vége az elsõ félidõnek
   
29.p. Az eladott labda ismét megbosszulta magát, Solberg negyedik találatát szerezte meg. 11-14
29.p. Mörk kiszorított helyzetbõl sem hibázott. 11-13
   
27.p. Eladott labda után Solberg gól, illetve Lökének 2 perces büntetés. 11-12
       
26.p. Látványos figura végén Hornyák maradt üresen a beállós pozícióban, amelyet remekül ki is használt. 11-11
23. Hammersen-Edin találatával ismét a vendégek vezetnek. 10-11
   
22.p. Röviddel a pályára lépését követõen Knedliková gól szélrõl. Idõt kértek a vendégek. 10-10
   
21.p. Góóóól! Kovacsics talpról, test mellõl lõtt a kapu bal oldalába. 9-10
   
20.p. Hosszú támadást vezethetett a Larvik, amely végén Koren Riegelhuth volt eredményes. 8-10
   
17.p. Góóóól! Kovacsics szépített hétméteresbõl. 8-9
   
15.p. Wojtas gólja után idõt kért Ambros Martín. 7-9
   
12.p. Norvég szabálytalanságot nem fújtak le a játékvezetõk, amelyet Solberg használt ki. 7-8
   
11.p. Góóóóól! Müller óriási gólt ragasztott a kapu jobb felsõ sarkába, de Koren Riegelhuth ismét egyenlített szélrõl. 7-7
   
10.p. Mörk egyenlített hétméteresbõl. 6-6
10.p. Ezúttal is egy technikai hibát használtak ki a vendégek, Koren Riegelhuth lõtte be a ziccert, de Sen góljával ismét átvette a vezetést az ETO. 6-5
   
9.p. Újabb eladott labda után Solberg gól. 5-4
   
7.p. Egyéni betörésbõl Kovacsics negyedik gólját szerezte meg. 5-3
   
6.p. Szép bejátszás után Löke gól. 4-3
   
5.p. Eladott labda után Koren Riegelhuth egyenlített. 3-3
   
3.p. Wojtas egyenlített talpról, majd Sen harcolt ki hétméterest, amelyet Kovacsics magabiztosan értékesített. 3-2
   
3.p. Kovacsics nagy góllal egyenlített, majd gyors támadást is az irányító fejezett be. 2-1
2.p. Az elsõ lövést elrontotta Mörk, míg a vendégeknél Mörk értékesített hétméterest. 0-1
   
A hagyományokhoz hûen a gyõri szurkolók ezúttal is elénekelték a magyar himnuszt.
   
Elkezdõdött a csapatok bemutatása, közel teltház elõtt mérkõzik meg egymással a Gyõri Audi-ETO együttese a Larvik ellen.
       
Már elkezdték a bemelegítést a csapatok, harminc perc múlva kezdõdik a találkozó.
Trófeaszentély avató az Audi Arénában
A vasárnapi mérkõzés nemcsak a tavaszi BL-sorozat rajtja lesz, hanem a Gyõri Audi ETO új trófeaszentély avatásának napja is. Az Aréna játékoslejáró lépcsõje mögötti sarokba várja a klub mindazokat a szurkolókat 18.15 órára, akik szeretnének jelen lenni a szentély leleplezésén. A gyönyörûen kialakított vitrinben kiállítják a két BL-serleget, a legutóbbi Magyar-Kupa és magyar bajnoki trófeát, illetve a decemberben elhódított Év csapata serleget is - olvasható a klub honlapján.
Elõzmények - A két csapat a maximális nyolc ponttal érkezett a csoportkörbõl, s mivel a hatos legjobb négy együttese bejut az áprilisi negyeddöntõbe, egy vasárnapi siker szinte azonmód továbbjutást ér. Ám a Gyõr és a Larvik is többet akar: a csoportelsõséget célozza meg, mert az kedvezményeket biztosít a kieséses szakaszra.
Az Audi Arénába látogató rivális csapatból többen aranyéremmel - és riói olimpiai repülõjeggyel - térhettek haza a decemberi, magyar-horvát közös rendezésû Európa-bajnokságról. Az ETO-ban kulcsjátékosok sora hiányzik. Két világklasszis, az irányító Görbicz Anita és a kapus Katrine Lunde várandós, míg a brazil Eduarda Amorim, a horvát Jelena Grubisic, valamint Orbán Adrienn térdszalagszakadás miatt nem léphet pályára. A hétfõn leigazolt norvég hálóõr, Kari Aalvik Grimsbö sem teljesen egészséges, õ még kihagyja a Larvik elleni csatát.
A Gyõr a csoportban oda-vissza verte a svéd Sävehofot és a dán Viborgot, és ezeket az eredményeket vitte magával. A magyar csapat a Larvik mellett még oda-vissza találkozik a Szûcs Gabriellával felálló romániai Nagybányával (Baia Mare) és a francia Metz-cel.
A 2. csoport 1. fordulójának programja
Sävehof (svéd)-Baia Mare (román), Partille, vasárnap 14.00
Gyõri Audi ETO KC-Larvik (norvég), vasárnap 19.00
Viborg (dán)-Metz (francia), hétfõ 19.00
Az állás
1. Gyõr 8 pont (125-89)
2. Larvik 8 (106-94)
3. Metz 4
4. Viborg 3
5. Sävehof 1
6. Baia Mare 0
A csoportból az elsõ négy jut a negyeddöntõbe.
Bajnokok Ligája Audi-ETO Audi Aréna Gyõr Gyõr kézilabda sport